**VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO**

**Į S A K Y M A S**

**DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2002 M. BIRŽELIO 17 D. ĮSAKYMO NR. 157 „DĖL AKCIZAIS APMOKESTINAMŲ PREKIŲ SANDĖLIŲ REGISTRAVIMO“ PAPILDYMO IR PAKEITIMO**

2002 m. birželio 26 d. Nr. 177

Vilnius

Vadovaudamasis Valstybinės mokesčių inspekcijos prie Finansų ministerijos nuostatais, patvirtintais Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2001, Nr. 85-2991; 2002, Nr. 20-786) bei siekdamas užtikrinti tinkamą akcizais apmokestinamų prekių sandėlių (toliau – Sandėlis) registravimo procesą:

1. Papildau:

1.1. Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 17 d. įsakymą Nr. 157 „Dėl akcizais apmokestinamų prekių sandėlių registravimo“ (toliau – Įsakymas):

1.1.1. papunktyje 1.2 įrašau „FR0383 forma“ ir šį papunktį išdėstau taip:

„FR0356, FR0357, FR0358, FR0359, FR0360, FR0383 formų prašymų užpildymo taisykles (toliau – Užpildymo taisyklės)“;

1.1.2. punkte 1 įrašau naujus 1.18, 1.19, 1.20 papunkčius ir šiuos papunkčius išdėstau taip:

„1.18. Prašymo įregistruoti (išregistruoti) akcizų informacinės sistemos vartotoją FR0383 formą (toliau – FR0383);

1.19. Leidimo prisijungti prie akcizų informacinės sistemos FR0391 formą (toliau – FR0391);

1.20. Draudimo prisijungti prie akcizų informacinės sistemos FR0392 formą (toliau – FR0392)“.

1.1.3. punkte 2 įrašau naują 2.5 papunktį ir šį papunktį išdėstau taip:

„2.5. AVMI viršininkams paskirti darbuotojus, atsakingus už vartotojų prisijungimo prie akcizų informacinės sistemos priežiūrą“.

1.2. Įsakymu patvirtintas **„FR0356, FR0357, FR0358, FR0359, FR0360 formų prašymų užpildymo taisykles“**:

1.2.1. šių taisyklių pavadinime įrašau „FR0383 forma“ ir jį išdėstau taip:

**„FR0356, FR0357, FR0358, FR0359, FR0360, FR0383 formų prašymų užpildymo taisyklės „**;

1.2.2. nauju skyriumi „**VI.** **Prašymo įregistruoti (išregistruoti) akcizų informacinės sistemos vartotoją FR0383 formos užpildymas**“ ir šį skyrių išdėstau taip:

„44.FR0383 formos prašymo **1 – 10 langeliai** pildomi vadovaujantisTaisyklių 5 – 12 punktuose nustatyta tvarka.

45. **11 langelyje** nurodomas prašomo įregistruoti (išregistruoti) akcizų informacinės sistemos vartotojo (toliau – Vartotojas) asmens kodas.

46. **12 langelyje** įrašomas Vartotojo vardas ir pavardė (šis langelis turi būti užpildytas didžiosiomis spausdintinėmis raidėmis).

47. **13 langelyje** – Vartotojo statusas (Sandėlio savininkas, įgaliotas asmuo, sandėlininkas).

48. Prašomo įregistruoti (išregistruoti) Vartotojo, buveinės arba namų telefono numeris rašomas **14 langelyje**, fakso numeris – **15 langelyje**, elektroninio pašto adresas – **16 langelyje**, o **18 langelyje** nurodomi *IP* adresai, t. y. Vartotojo kompiuterio statiniai *IP* adresai, kuriuos sudaro keturių skaičių seka, atskirta taškais, pvz.: 112.256.12.19.

49. **17 langelyje** įrašomasSandėlio identifikacinis numeris. Jeigu Prašymo pateikimo metu Sandėlio atskiras identifikacinis numeris nežinomas, tai jį į Prašymą įrašo AVMI AAS darbuotojas“.

1.3. Įsakymu patvirtintas „**Akcizais apmokestinamų prekių sandėlių registravimo taisykles**“ naujais skyriais:

1.3.1. „**VII. Sandėlio akcizų informacinės sistemos vartotojo įregistravimas ir atskiro prisijungimo prie akcizų informacinės sistemos vardo bei slaptažodžio suteikimas**“ ir šį skyrių išdėstau taip:

„31.Asmuo, turintis įregistruotą Sandėlį ar norintis įregistruoti naują, privalo Sandėlių darbuotojus, kurie naudosis akcizų informacine sistema (toliau – AIS), įregistruoti AIS vartotojais. Tam AVMI AAS pateikia užpildytą prašymo įregistruoti AIS vartotojus FR0383 formą (toliau – 1 Prašymas). Kiekvieno vartotojo įregistravimo atveju pateikiamas atskiras 1 Prašymas.

32. Jeigu 1 Prašyme nenurodytas Sandėlio identifikacinis numeris, AVMI AAS darbuotojas jį įrašo ir, įdėjęs 1 Prašymą į voką (toliau – įregistravimo vokas), jį perduoda AVMI AIS vartotojų prisijungimo prie AIS prižiūrėtojui (toliau – prisijungimo prižiūrėtojas).

33. AVMI AIS vartotojų prisijungimo prižiūrėtojas registruoja AIS vartotoją pagal kiekvieną pateiktą 1 Prašymą, suteikia vartotojui atskirą prisijungimo prie AIS vardą ir slaptažodį, užpildo Leidimo prisijungti prie akcizų informacinės sistemos FR0391 formą, ją pasirašo, įdeda į įregistravimo voką ir jį perduoda AVMI AAS.

34. AVMI AAS įregistravimo voką perduoda asmeniui, kuris pateikė 1 Prašymą.

35. Vartotojas, pažeidęs atskiro prisijungimo prie AIS vardo ir (ar) slaptažodžio naudojimo saugumą, apie tai nedelsdamas informuoja AIS prisijungimo prižiūrėtoją“.

1.3.2. „**VIII. Sandėlio akcizų informacinės sistemos vartotojo visiškas arba dalinis išregistravimas**“ir šį skyrių išdėstau taip:

„36. Asmuo, norintis išregistruoti AIS vartotojus, AVMI AAS pateikia užpildytą prašymo išregistruoti AIS vartotojus (toliau – 2 Prašymas) FR0383 formą. Kiekvieno vartotojo išregistravimo atveju pateikiamas atskiras 2 Prašymas.

37. AVMI AAS, įdėjęs 2 Prašymą į išregistravimo voką, jį perduoda AVMI AIS vartotojų prisijungimo prižiūrėtojui.

38. AVMI AIS vartotojų prisijungimo prižiūrėtojas išregistruoja AIS vartotoją pagal kiekvieną pateiktą 2 Prašymą, užpildo Draudimo prisijungti prie akcizų informacinės sistemos FR0392 formą, ją pasirašo, įdeda į išregistravimo voką ir jį perduoda AVMI AAS.

39. AVMI AAS išregistravimo voką perduoda asmeniui, kuris pateikė 2 Prašymą“.

2. P a k e i č i u:

2.1. Užpildymo taisyklių:

2.1.1. II skyriaus 17 punkto sakinį „Toks kiekis apskaičiuojamas prie prašymo pridėtoje vidutinio vienu metu per dieną laikytų (ketinamų laikyti) prekių kiekio FR0357 formos ataskaitos“ į sakinį „Toks kiekis apskaičiuojamas prie prašymo pridėtoje vidutinio vienu metu per dieną laikytų (ketinamų laikyti) prekių kiekio FR0370 formos ataskaitoje“.

2.1.2. II skyriaus 23 punktą ir iš šio punkto išbraukiu 11 papunktį.

2.1.3. Užpildymo taisyklių skyriaus „**Baigiamosios nuostatos**“ numeraciją „**VI**.“ į „**VII**.“ ir šio skyriaus 44, 45, 46 punktų numeraciją atitinkamai į 50, 51, 52.

2.2. Akcizais apmokestinamų prekių sandėlių registravimo taisyklių skyriaus „**Baigiamosios nuostatos**“ numeraciją „**VII**.“ į „**IX.**“ ir šio skyriaus 31, 32, 33, 34, 35 punktų numeraciją atitinkamai į 40, 41, 42, 43, 44.

Viršininkas Jurgis Gurauskas

\_\_\_\_\_\_\_\_\_\_\_\_\_\_



\_\_\_\_\_\_\_\_\_\_\_\_\_\_



\_\_\_\_\_\_\_\_\_\_\_\_\_\_